wickkiey/tamil-wikipedia-chunked huggingface dataset:
# உக்ரைன்

## நிர்வாகப் பிரிவுகள் (2020 முதல்)

### முக்கிய நகரங்கள்

- கீவ் - தலைநகரம் - (தன்னாட்சி நகரம்)
- செவஸ்தோபோல் - (தன்னாட்சி நகரம்)
- கார்கீவ் - இரண்டாவது பெரிய நகரம்
- சுமி
- மரியுபோல்
- சிம்ஃபெரோப்போல்
- தெர்னோப்பில்
- லிவீவ்
- ஒடெசா
- கெர்சன்
- இயால்தா
- பொல்தாவா
- மைக்கோலைவ்
- வின்னித்சியா
- வோல்னோவாகா
- நிப்ரோ
- செர்னிவ்சி
- கெர்ச்
- சப்போரியா
- செர்னிகிவ்
- செர்னிவ்சி
- லுகன்சுக்
- தோனெத்ஸ்க்
# உக்ரைன்

## கலாச்சாரம்

உக்ரைனின் கலாச்சாரமான உட்கட்டமைப்பு, இயல் மற்றும் இசை ஆகியவை தனது கிழக்கு மற்றும் மேற்கு அண்டைநாடுகளைப் பின்பற்றுகிறது. நாட்டின் பெரும்பான்மையான மக்கள், கிருத்தவ மதத்தைச் சார்ந்தராக உள்ளனர். பாலின வேறுபாட்டை பாரம்பரியமாக வைத்திருக்கும் இந்நாட்டின் குழந்தைகளை அவர்களது தாத்தா பாட்டிகளே பராமரித்து வருகின்றனர்
# உக்ரைன்

## கலாச்சாரம்

### விருந்தோம்பல்

உக்ரைனின் பாரம்பரிய உணவாக கோழி, பன்றி, மாட்டிறைச்சி, மீன் மற்றும் காளான் ஆகியவை உள்ளது. சைவ விரும்பிகளுக்காக உருளைக்கிழங்கு, தானியங்கள் மற்றும் தேர்ந்தெடுக்கப்பட்ட காய்கனிகளை உண்கின்றனர். பிரசித்திபெற்ற உணவுகளாக ***வாரென்கி*** ( அவித்த காளான், உருளைக்கிழங்கு மற்றும் பாலாடை அல்லது செர்ரி ஆகியவைகளைக் கலந்த அவியல் ), ***போர்ஸ்சித்*** ( முட்டைக்கோசு மற்றும் காளான் அல்லது இறைச்சி ஆகியவற்றைக் கலந்த ஒரு பானம் ), ***ஓலுப்ட்சி*** ( மசித்த முட்டைக்கோசுடன் அரிசி, கேரட் மற்றும் இறைச்சி ஆகியவற்றைக் கலந்த ஒரு உணவுவகை ). மேலும் உக்ரைனின் சிறப்பு உணவுகளாக சிக்கன் கியிவ் மற்றும் கியிவ் கேக் ஆகியவையுள்ளன. பானங்களாக பழச்சாறு, பால், மோர், சுத்தமான குடிநீர், தேயலைச்சாறு, குழம்பி மற்றும் இதர உ.பா.க்களும் உள்ளது.
# உக்ரைன்

## ஐரோப்பியக் கூட்டமைப்பில் இணைப்பு தொடர்பாக

கிழக்கு உக்ரைன் பகுதியைச் சேர்ந்த மக்களைத் தவிர, ஏனைய பகுதியினர் எல்லாருமே உக்ரைன் ஐரோப்பிய கூட்டமைப்பில் இணைந்துவிட வேண்டும் என்கிற கருத்துடையவர்களாக இருக்கிறார்கள். ஐரோப்பியக் கூட்டமைப்பில் இணைந்த பிறகு அண்டை நாடான போலந்தில் ஏற்பட்டிருக்கும் மாற்றமும், வளர்ச்சியும் உக்ரைன் மக்கள் மத்தியில் அதுபோன்ற எதிர்பார்ப்பை ஏற்படுத்தியிருப்பதாக கூறப்படுகிறது.
குறைந்தது 17 பில்லியன் டாலர் நிதியுதவி பெற முடிந்தால் மட்டுமே 2014ஆம் நிதியாண்டுக்குள் சந்திக்க வேண்டிய வெளிநாட்டுக் கடன்களுக்கான வட்டித் தொகையை உக்ரைன் எதிர்கொள்ள முடியும்.ஐரோப்பிய யூனியனுடனான பேச்சுவார்த்தையில், இந்தத் தொகையை அனைத்துலக நாணய நிதியத்திடமிருந்து பெறுவதற்கான முயற்சிகள் மேற்கொள்ளப்பட்டன. ஆனால், ஐ.எம்.எப்.பின் நிபந்தனைகள் மிகவும் கடுமையானவை என்பது மட்டுமல்ல, உக்ரைனின் சந்தை முழுமையாக வெளிநாட்டு உற்பத்தியாளர்களுக்குத் திறந்துவிடப்பட வேண்டும் என்கிற கட்டாயமும் ஏற்பட்டது . அப்படி நேர்ந்தால், உக்ரைனின் உள்நாட்டுத் தொழில்கள் அழிந்துவிடும் அபாயம் இருந்தது.உக்ரைனின் இந்த தர்மசங்கடத்தைப் புரிந்துகொண்ட ரஷ்யா, உக்ரைன் அரசுப் பத்திரங்களில் 15 பில்லியன் டாலர் முதலீடு செய்வதாக உறுதியளித்து, ஐரோப்பிய யூனியனுடனான உறவைத் துண்டித்துக் கொள்ளச் செய்து விட்டது. இதனை எதிர்க்கட்சியினர் ஏற்றுக்கொள்ளவில்லை.
# உக்ரைன்

## உக்ரைன் மீதான உருசியாவின் படையெடுப்பு, 2022

24 பிப்ரவரி 2022 அன்று அதிகாலையில் உக்ரைன் மீது உருசியா போரைத் துவக்கியது. உக்ரைன் நாட்டின் கிழக்கு, வடக்கு மற்றும் தெற்குப் பகுதிகளில் உள்ள இராணுவ நிலைகள் மீது உருசியப் படைகள் தாக்கியது. மேலும் உக்ரைனின் தலைநகர் கீவ் மற்றும் கார்கீவ், ஒடெசா நகரங்களில் உருசியப்படைகள் தரையிறங்கி தாக்கியது. 28 பிப்ரவரி 2022 அன்று போர் நிறுத்தப் பேச்சு வார்த்தை நடத்த உருசியா - உக்ரைன் நாட்டுப் பிரதிநிதிகள் பெலராஸ் நாட்டின் கோமெல் நகரத்தில் கூடினர்.
# உக்ரைன்

## வரலாற்றுச் சிறப்புமிக்க வரைபடங்கள்

உக்ரைன் அமைப்பின் அடித்தளமாக, மாநிலங்களை பல பிரதேசங்களாக பிரித்தனர். இந்த பிரதேசங்களின் பெரும்பாலானவை, கிழக்கு மற்றும் தென்கிழக்கு ஐரோப்பாவில் இருந்தன.  
<>
| <span>உக்ரைனின் வரலாற்று வரைபடங்கள்</span> |
| --- |
| } |
</>
# மாகாணம்

**மாகாணம்** (*Province*) என்பது ஒரு குறிப்பிட்ட நிலப் பகுதியைக் குறிக்கும். இது பொதுவாக ஓர் நாட்டின் அல்லது மாநிலத்தினுள் நிர்வாகப் பிரிவாகக் காணப்படும்.
# மாகாணம்

## சொல்லிலக்கணம்

மாகாணம் என்பதன் ஆங்கிலச் சொல்லான "province" என்பது 13ம் நூற்றாண்டு பிரான்சிய சொல்லிலிருந்து வந்தது. அப் பிரான்சிய சொல்லின் மூலம் இலத்தீன் சொல்லான "*provincia*" என்பதாகும். இதன் அர்த்தம் நீதிபதியின் அதிகார நிலை என்பதாகும்.
# அருவச் சொத்து

**அருவச் சொத்து** அல்லது **கட்புலனாகச் சொத்து** (*Intangible asset*) என்பது கணக்கியலில் வகைக்குறிக்கப்படும் சொத்து (*assets*) ஆகும். கண்ணால் காணமுடியாத தொட்டறிய முடியாத பிற வகைகளில் உற்று உணரமுடியாத நுண்மமாக்கல் தன்மையினை இவ்வகை சொத்துக்கள் கொண்டிருக்கும்.  
அருவச்சொத்துக்களுக்குள்காப்புரிமை (copyrights) தனிகாப்புரிமை (patent) வர்த்தகச் சின்னம் (Trade marks), நன்மதிப்பு (goodwill), ஊழியர்களின் செயற்திறன், புலமைச்சொத்துகள் என்பன அடங்கும்.  
அருவச்சொத்துக்களை நிதிக்கூற்றுகளில் கட்டாயமாக வெளிப்படுத்த வேண்டும் என கணக்கியல் நியமங்கள் கூறுகின்றன.
# அருவச் சொத்து

## இவற்றியும் பர்க்க

- சொத்து
# எவரிஸ்ட் கால்வா

**எவரிஸ்ட் கால்வா** (*Evariste Galois*, அக்டோபர் 25, 1811 - மே 31, 1832) பிரான்ஸ் நாட்டு கணிதவியலர், தன்னுடைய 19வது வயதிலேயே கணிதத்தில் ஒரு மாபெரும் சாதனையைச் செய்தவர். பல்லுறுப்புச் சமன்பாட்டை விடுவிப்பதற்கு துல்லியமான இயற்கணித நிபந்தனைகளைக் கண்டுபிடித்து இருபதாவது நூற்றாண்டின் சில பெரும் கணிதத் துறைகளுக்கு 19 வது நூற்றாண்டின் முதல் பாதியிலேயே அடிகோலியவர். ஆனால் பரிதாபமாக அரசியல் சூறாவளியிலும் தன்னை ஈடுபடுத்திக்கொண்டு, 21 வயது முடியும் முன்னமே உயிர் துறந்தார். அவர் விட்டுவிட்டுப்போன 60-பக்க கணித சொத்து விலைமதிப்பற்றது.
# எவரிஸ்ட் கால்வா

## கணிதமே உலகம்

கால்வா 12 வயது வரையில் தன்னுடைய அன்னையிடமே இலக்கியங்களில் பழமைச் சிறப்பு பெற்ற நூல்களைப் படித்து வந்தார். 1823 இல் 12வது வயதில் பாரிஸ் நகரத்தில் லூயி லே கிராண்ட் என்ற பள்ளியில் சேர்ந்தார். பிரான்ஸ் நாட்டு மக்கள் அப்பொழுதும் புரட்சி நாட்களை மறக்கவில்லை. கால்வா தான் காதால் கேள்விப்பட்ட அடாவடிச் செயல்களை யெல்லாம் நேரில் பார்க்க ஆரம்பித்தார். படிப்பிலோ ஓரிரண்டு ஆண்டுகளில் கால்வா வினுடைய ருசியெல்லாம் கணிதத்தில் திரும்பியது. ஆனால் பள்ளியிலோ கணிதத்திற்கு எந்த முக்கியத்துவமும் கொடுக்கப்படவில்லை. இருந்தாலும் லெஜாண்டரின் வடிவியல் இச்சிறுவன் வழியில் வந்தபோது அதை அனாயாசமாகப் படித்து முடித்தான். அவனுக்கு பள்ளியில் கிடைத்த இயற்கணித புத்தகத்தில்லோ அவனுடைய கூர்மையான மூளைக்கு சவாலாக ஒன்றுமே இல்லை. லெஜாண்டரைக் கரைத்துக் குடித்தவன், லக்ராஞ்ஜையும் ஏபெல்லையும் படிக்க ஆரம்பித்தான். 14, 15 வயதே ஆன இச்சிறு பையன் கணிதவல்லுனர்களுக்காக இன்னும் பெரிய வல்லுனர்கள் எழுதியதை விழுங்கி சீரணித்துக்கொண்டிருந்தான். சமன்பாடுகளின் விடுவிப்புக் கணிப்புகள், Theory of analytic functions, Calculus of functions இவையெல்லாம் அவனை வெகுவாக ஈர்த்தன. மனதிலேயே அவன் பெரிய பெரிய கணிப்புகளைப் போடக்கூடியவன். ஆசிரியர்கள் தேர்வுகளில் கணிப்புக்காகக் கேட்கும் வழிகளெல்லாம் அவனுக்கு அனாவசியமாகப் பட்டது.கோபப்பட்டான். ஆனாலும் கணிதத்தில் என்னென்ன பரிசுகள் உண்டோ அத்தனையும் அவனுக்குத்தான். கணிதத்தில் அவனுக்கிருந்த அபார சக்தியை நம்பினவர்களும் இருந்தனர்; அதை நம்பாமல் அதெல்லாம் ஒரு நடிப்பு என்றவர்களும் இருந்தனர்.
# எவரிஸ்ட் கால்வா

## முதல் ஆய்வுக்கட்டுரை

17 வது வயதில் ரிச்சர்ட என்ற கணித ஆசிரியர் அவனுடைய கணிதத்திறமையை நன்கு உணர்ந்து ஊக்கப்படுத்தி அவனை வகுப்பிலும் பள்ளியிலும் உயர்த்திப்பேசினார். அவருடைய ஊக்குவிப்பினால் மற்றவர்கள் அவனை வெறும் கெட்டிக்காரனாக மட்டும் பார்க்காமல், பெரிய கணித மேதையாகவும் பார்க்கத்தொடங்கினர். 1829, மார்ச் 1 ம் தேதி அவனுடைய முதல் ஆய்வுக்கட்டுரை (தொடரும் பின்னங்களைப் பற்றியது) பிரசுரிக்கப்பட்டது. ஆனால் பள்ளியில் கட்டுப்பாடுகளும் தண்டனைகளும் ஒன்றன்பின் ஒன்றாக வந்துகொண்டுதான் இருந்தன. அவை ஒன்றும் தான் ஒரு கணிதவியலர் ஆகிவிடவேண்டும் என்ற அவனுடைய கொள்ளை ஆசையை அணைக்கமுடியவில்லை. உண்மையில் அவன் ஏற்கனவே ஒரு கணிதவியலர் ஆகிவிட்டிருந்தான்; மற்றவர்களுக்குத்தான் அது புரியவில்லை.
# எவரிஸ்ட் கால்வா

## தோல்விமேல் தோல்வி

16வது வயதில் எகோல் பாலிடெக்னிக் என்ற சிறந்த ஆய்வுக்கூடக்கல்லூரியில் சேர்வதற்காக தேர்வுகளில் உட்கார்ந்தான். இக்கல்லூரிதான் பிரெஞ்சுப் புரட்சிகாலத்தில் ஆரம்பிக்கப்பட்டு பிற்காலத்தில் அத்தனை பிரென்சு நாட்டு கணித அறிவியலர்களையெல்லாம் உற்பத்தி செய்து உலகத்துக்கு அளித்தது. ஆனால் கால்வா அத்தேர்வில் தோல்வியடைந்தான். 18வது வயதில் அதே தேர்வுக்கு மறுபடியும் உட்கார்ந்தான். அவனுடைய கால் தூசிக்குச் சமமில்லாத கணித ஆசிரியர்களெல்லாம் அவனுடைய தேர்வுத் தாள்களை மதிப்பிட்டு அவனை மறுபடியும் தோல்வியடையச் செய்தனர். அந்தத் தேர்வில்தான் அவனுடைய விதி நிர்மாணிக்கப்பட்டது. எல்லாவற்றையும் மனதிலேயே கணிக்கக்கூடிய அவனுக்கு, தன்னை நேர்முகத்தேர்வு நடத்திய ஆசிரியர்களின் கணித இயலாமையையும் அவர்களுடைய பிடிவாதத்தையும் நேருக்குநேர் பார்த்தபோது, கையில் தனக்குப் பயன்படாதிருந்த சாக்கட்டியையே அவர்மேல் தூக்கியெறிந்து கொஞ்சநஞ்சம் இருந்த வாய்ப்பையும் இழந்தான்.  
இச்சமயம் தான் அவனுடைய தந்தையார் இறந்தார். 1827 இல் அவர் ஒரு மேயராக இருந்தார். அரசியல் காரணமாக அவரை ஒரு அவதூறில் சிக்கவைத்து கடைசியில் அவர் தற்கொலை செய்துகொள்ளும்படியான சூழ்நிலையை உண்டாக்கிவிட்டனர். இதெல்லாம் சேர்ந்து கால்வாவை உலகத்தின்மேலேயே வெறுப்பேற்படும்படிச் செய்துவிட்டது.
# எவரிஸ்ட் கால்வா

## பிரெஞ்சு அகாடெமி

கோஷி என்பவர்தான் அக்காலத்தின் மிகப்பெரிய கணித வல்லுனர். பிரெஞ்சு அகாடெமிக்காக அவர் கால்வாவினுடைய ஆய்வுகளை தரம் பார்த்து மதிப்பிடவேண்டியவர். இதற்காக கால்வா தான் அதுவரை கண்டுபிடித்ததையெல்லாம் திரட்டி அகாடெமிக்கு அனுப்பியிருந்தான். அவனுடைய துரதிர்ஷ்டம் அவர் அவனுடைய ஆய்வுக்கட்டுரைகளைத் தொலைத்துவிட்டாரா அல்லது அவர் அவைகளைப் படித்துத் தரம் பார்த்து பிரசுரிக்காமல் விட்டாரா என்பதில் மாறுபட்ட கருத்துகள் நிலவுகின்றன..  
1829 ஆண்டு டிசம்பர் 29, அவனை பல்கலைக்கழகம் ஏற்றுக்கொண்டது. ஆனால் அவன் தனிமையிலேயே உழைக்கவேண்டியிருந்தது. மூன்று ஆய்வுக்கட்டுரைகள் எழுதி பிரென்சு அகடெமிக்கு அனுப்பினான். இயற்கணிதச்சமன்பாடுகளைப்பற்றிய மிக உயர்ந்த ஆய்வுகள் அவை. இதை அவன் அனுப்பியிருந்தது 'கணிதத்தில் சிறந்த பரிசு' ஒன்றுக்காக.அகடெமியின் காரியதரிசி ஃபொரியர் அக்கட்டுரைகளை தன் வீட்டுக்கு எடுத்துச்சென்றார். ஆனால் கட்டுரைகளைப்பார்ப்பதற்குள் அவர் இறந்துவிட்டார். உரிய காலத்தில் அவருடைய காகிதங்களைத் தேடித் துழாவினார்கள். கால்வாவினுடைய கட்டுரைகள் கிடைக்கவில்லை!  
கால்வா வழ்க்கையையே வெறுத்து, அரசியலில் முழுமூச்சுடன் இறங்கினான்.பல்கலை வாழ்க்கை அத்துடன் முடிந்தது.
# எவரிஸ்ட் கால்வா

## கணிதத்தின் சிகரத்தை அண்டுவார் இல்லை

உயர்தர இயற்கணிதத்தில் சொந்தத்தில் ஒரு வகுப்பு நடத்தினான். 19 வயது இளைஞன், அக்காலத்துக் கணிதக் கண்டுபிடிப்புகளில் முதல்வன், கற்பனை எண்களைப்பற்றிய ஒரு புதுக்கோட்பாட்டையும், சமன்பாட்டுகளை விடுவிக்க புதுப்புது வழிகள்,எண்கள் கோட்பாடு, elliptic functions , இவைகளைப் பற்றி தான் சொந்தமாகக் கண்டுபிடித்ததையெல்லாம் சொல்லிக்கொடுக்க வகுப்பு நடத்துகிறான், அழைப்பு விடுகிறான் ஆனால் வருவார் யாருமில்லை.
# எவரிஸ்ட் கால்வா

## கால்வா கோட்பாடு

ஒரு கடைசி முயற்சியாக அகெடெமிக்கு ஒரு பெரிய ஆய்வுநூலை -- சமன்பாடுகளை விடுவிப்பதைப் பற்றியது, தற்காலத்தில் கால்வா கோட்பாடு என்று பிரசித்திபெற்றது -- அனுப்பிவைத்தான். அதைப்படித்து தரம் பார்க்கும் பொறுப்பு புவாசான் (Poisson) என்ற கணிதவியலரிடம் சென்றது. அவர் அதை எவ்வளவு ஆழ்ந்து படித்தாரோ தெரியாது. அவருடைய விமரிசனத்தில் 'இது ஒன்றும் புரிகிறமாதிரி இல்லை' என்று எழுதிவிட்டார்.
# எவரிஸ்ட் கால்வா

## அரசியல் ஏற்றத்தாழ்வுகள்

மே 9, 1831 ஒரு முறையும், ஜூலை 14, 1831 இல் மற்றொரு முறையும் கைது செய்யப்பட்டான். 1789, 1793 புரட்சிகளின் ஞாபகார்த்தமாக நடந்த ஒரு விழாவில் அவன் கையில் கத்தியுடன் அரசரைக் கொல்வதாக சப்தம் எடுத்துக்கொண்டதாக முதன் முறை கைது செய்யப்பட்டு பின்னால் விடுவிக்கப்பட்டான். இரண்டாவது முறை காரணமே இல்லமல் அவனைக் கைது செய்து இரண்டு மாதம் சிறையில் வைத்திருந்து விட்டனர். ஆனால் மே 29, 1832 அன்று இரவு எல்லா குடியரசுவாதிகளுக்கும் எழுதிய கடிதத்தில் தான் யாரோ இரண்டு நபருடன் கத்திப்போர் புரியவேண்டியிருக்கிறதென்றும் எல்லோரிடமும் விடைபெறுவதுபோல் எழுதியிருக்கிறான். ==
# எவரிஸ்ட் கால்வா

## கணித உயில்

அன்றிரவுதான், மணிக்கணக்கில் உட்கார்ந்து தான் கண்டுபிடித்த அத்தனை கணிதக்கண்டுபிடிப்புகளையும் ஒரு 60-பக்கக்கட்டுரையாக எழுதி கணித உலகத்துக்கு தன் உயிலையே எழுதி வைத்தான். 14 ஆண்டுகளுக்குப்பிறகு, லியொவில் journal de mathematique pure et appliques என்ற ஆய்வுப்பத்திரிகையில்,இதை பிரசுரிக்கும்போது எழுதுகிறார்:"இதை ஏற்கனவே அகெடெமியில் பிரசுரிக்காமல் விட்டதற்குக்காரணம் ஒருவேளை கால்வாவினுடைய சுறுக்க நடையினால் ஏற்பட்ட குழப்பமாகத்தன் இருக்கவேண்டும்". கால்வாவினுடைய முக்கிய தேற்றங்களில் ஒன்று:  
"*இயற்கணிதப்பல்லுறுப்புச்சமன்பாடு ஒன்றினுடைய கால்வா குலம்(Galois Group) என்று சொல்லக்கூடியது தீர்வுடைகுலமாக (Solvable Group)இருந்தால், இருந்தால்தான்,அதற்கு தனிமன்களால் (radicals) தீர்வு கிடைக்கும்*."
# எவரிஸ்ட் கால்வா

## துணை நூல்கள்

•E.T. Bell. Men of Mathematics. 1937, 1965. Simon & Schuster, New York.
# 1914

**1914** (**MCMXIV**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.
# 1914

## நிகழ்வுகள்

- மே 9 - துடுப்பாட்டத்தில் 3000 முதற்தர விக்கெட்டுகளைக் கைப்பற்றிய பெருமையை ஜாக் ஹேர்ண் பெற்றார்.
- மே 29 - அயர்லாந்தின் *ஓஷன் லைனர்* பயணிகள் கப்பல் மூழ்கியதில் 1,024 பேர் கொல்லப்பட்டனர்.
- ஜூன் 28 - ஆஸ்திரியாவின் முடிக்குரிய இளவரசர் பிரான்ஸ் ஃபேர்டினண்ட், மற்றும் அவரது மனைவி சோஃபி இருவரும் சேர்பியாவில் கொல்லப்பட்டனர். முதலாம் உலகப் போர் ஆரம்பிப்பதற்கு இதுவே காரணியாக அமைந்தது.
- ஜூலை 28 - முதலாம் உலகப் போர் ஆரம்பமானது. ஆஸ்திரியா-ஹங்கேரி சேர்பியா மீது போரைப் பிரகடனப்படுத்தியது.
- ஆகத்து 1 - ஜெர்மனி ராஷ்யா மீது போரைப் பிரகடனப்படுத்தியது.
- ஆகத்து 2 - ஜேர்மனியப் படையினர் லக்சம்பேர்கை ஆக்கிரமித்தன.
- ஆகத்து 3 - ஜெர்மனி ரஷ்யாவின் நேச நாடான பிரான்சுடன் போர்ப் பிரகடனம் செய்தது.
- ஆகத்து 4 - ஜெர்மனி நடுநிலையான பெல்ஜியத்தை முற்றுகை இட்டது. பிரித்தானியா ஜெர்மனியுடன் போரை அறிவித்தது. ஐக்கிய அமெரிக்கா தனது நடுநிலையை அறிவித்தது.
- ஆகத்து 5 - ஐக்கிய அமெரிக்காவும் பனாமாவும் கூட்டாக பனாமாக் கால்வாய் ஒப்பந்தத்தைல் கைச்சாத்திட்டன.
- ஆகத்து 15 - பனாமாக் கால்வாய் பொதுப்பாவனைக்குத் திறந்துவிடப்பட்டது.
- ஆகத்து 29 - முதல் உலகப்போரில் பிரிட்டன் பெண்கள் பிரிட்டன் பெண்கள் நிவாரணப்படை துவக்கப்பட்டு போரில் குதித்தது.
- ஆகத்து 23 - ஜப்பான் ஜெர்மனியுட போரை அறிவித்தது.
- நவம்பர் 4 - பிரித்தானியாவும் பிரான்சும் துருக்கியுடன் போரை அறிவித்தன.
- நவம்பர் 5 - ஐக்கிய இராச்சியம் சைப்பிரசைத் தன்னுடன் இணைத்துக் கொண்டதூ.
- நவம்பர் 24 - முசோலினி இத்தாலிய சோசலிசக் கட்சியில் இருந்து விலக்கப்பட்டார்.
# 1914

## திகதி குறிப்பிடாத நிகழ்வுகள்

- மகாத்மா காந்தி தென்னாபிரிக்காவில் இருந்து இந்தியா திரும்பினார்.
# 1914

## பிறப்புகள்

- மார்ச் 25 - நார்மன் போர்லாக், அமைதிக்கான நோபல் பரிசு பெற்றவர் (இ. 2009)
- சூலை 8 - ஜோதி பாசு, மேற்கு வங்க முன்னாள் முதல்வர் (இ. 2000)
- ஆகத்து 23 - டி. எஸ். பாலையா, தமிழ்த் திரைப்பட நடிகர் (இ. 1972)
- நவம்பர் 15 - வி. ஆர். கிருஷ்ணய்யர், இந்திய உச்ச நீதிமன்ற நீதிபதி, அமைச்சர் (இ. 2014)
# 1914

## இறப்புகள்

- பெப்ரவரி 22 &ndash; தில்லையாடி வள்ளியம்மை (பி. 1898)
- ஆகத்து 20 - திருத்தந்தை பத்தாம் பயஸ்
# 1914

## நோபல் பரிசுகள்

- இயற்பியல் - மாக்ஸ் வொன் லாவு (*Max von Laue*)
- வேதியியல் - தியோடார் ரிச்சார்ட்ஸ் (*Theodore William Richards*)
- மருத்துவம் - றொபேர்ட் பாரணி (*Robert Bárány*)
- இலக்கியம் - வழங்கப்படவில்லை
- அமைதி - வழங்கப்படவில்லை
# 1914

## 1914 நாட்காட்டி

nv:1901 – 1950
# சூன் 30

## பிறப்புகள்

- கிமு 156 &ndash; ஆனின் பேரரசர் வு, சீனாவின் 7வது ஆன் மரபுப் பேரரசர் (இ. கிமு 87)
- 1912 &ndash; மாதவையா கிருட்டிணன், தமிழக வனவுயிரிப் புகைப்படக்கலைஞர், இயற்கையார்வலர் (இ. 1996)
- 1919 &ndash; நாவற்குழியூர் நடராசன், இலங்கைத் தமிழறிஞர், கவிஞர், வானொலி ஒலிபரப்பாளர் (இ. 1994)
- 1921 &ndash; கோ. விவேகானந்தன், தமிழக எழுத்தாளர்
- 1931 &ndash; சித்ராலயா கோபு, தமிழ்த் திரைப்பட இயக்குநர், திரைக்கதை எழுத்தாளர்
- 1934 &ndash; சிந்தாமணி நாகேச இராமச்சந்திர ராவ், இந்திய வேதியியலாளர்
- 1944 &ndash; விமல் சொக்கநாதன், வானொலிக் கலைஞர், ஒலிபரப்பாளர் (இ. 2023)
- 1948 &ndash; ராஜ ஸ்ரீகாந்தன், ஈழத்து எழுத்தாளர் (இ. 2004)
- 1964 &ndash; மார்க் வாட்டர்ஸ், அமெரிக்க இயக்குநர்
- 1966 &ndash; மைக் டைசன், அமெரிக்க குத்துச்சண்டை வீரர்
- 1967 &ndash; அரவிந்த்சாமி, தென்னிந்தியத் திரைப்பட நடிகர்
- 1967 &ndash; விக்டோரியா காசுபி, அமெரிக்க-கனடிய வானியற்பியலாளர்
- 1969 &ndash; சனத் ஜயசூரிய, இலங்கைத் துடுப்பாளர்
- 1983 &ndash; செரில் கோல், ஆங்கிலேய நடன அழகி
- 1985 &ndash; மைக்கல் ஃபெல்ப்ஸ், அமெரிக்க நீச்சல் வீரர்
# சூன் 30

## இறப்புகள்

- 1917 &ndash; தாதாபாய் நௌரோஜி, இந்திய அரசியல் சமூகத் தலைவர், பார்சி கல்வியாளர், பருத்தி வணிகர் (பி. 1825)
- 1919 &ndash; சான் வில்லியம் ஸ்ட்ரட், நோபல் பரிசு பெற்ற ஆங்கிலேய இயற்பியலாளர் (பி. 1842)
- 2007 &ndash; சாகிப் சிங் வர்மா, தில்லியின் 4வது முதல்வர் (பி. 1943)
- 1945 &ndash; அரிகேசநல்லூர் முத்தையா பாகவதர், தென்னிந்தியக் கருநாடக இசைக் கலைஞர் (பி. 1877)
- 1945 &ndash; தஞ்சை க. பொன்னையா பிள்ளை, கருநாடக இசைக் கலைஞர், இசைப் பேராசிரியர் (பி. 1888)
- 1961 &ndash; லீ டி பாரெஸ்ட், அமெரிக்கக் கண்டுபிடிப்பாளர், மின்னணுவியலின் முன்னோடி (பி. 1873)
- 1969 &ndash; மு. நவரத்தினசாமி, பாக்குநீரிணையை நீந்திக் கடந்த இலங்கையர் (பி. 1909)
- 1975 &ndash; விந்தன், தமிழக எழுத்தாளர் (பி. 1916)
- 2001 &ndash; பா. சத்தியசீலன், ஈழத்துக் கவிஞர் (பி. 1938)
- 2007 &ndash; சாகிப் சிங் வர்மா, இந்திய அரசியல்வாதி (பி. 1943)
- 2024 &ndash; இரா. சம்பந்தன், இலங்கைத் தமிழ் அரசியல்வாதி (பி. 1933)
# சூன் 30

## சிறப்பு நாள்

- சிறுகோள் நாள்
- விடுதலை நாள் (காங்கோ மக்களாட்சிக் குடியரசு, பெல்ஜியத்தில் இருந்து 1960)
- புரட்சி நாள் (சூடான்)
- கடற்படை தினம் (இசுரேல்)
# விக்கிப்பீடியா:ஆண்டு நிறைவுகள்/சூன் 30

**சூன் 30**: கொங்கோ &ndash; விடுதலை நாள் (1960)
- 1688 &ndash; இங்கிலாந்தின் ஏழு உயர் குடியினர் ஆட்சியைப் பிடிக்க வற்புறுத்தி இளவரசர் வில்லியத்திற்குக் கடிதம் எழுதினர். இது மாண்புமிகு புரட்சிக்கு வழிவகுத்தது.
- 1905 &ndash; சிறப்புச் சார்புக் கோட்பாட்டை அறிமுகப்படுத்தும் ஐன்ஸ்டீனின் *இயங்கும் பொருட்களின் மின்னியக்கவியல்* ஆய்வுக் கட்டுரை வெளிவந்தது.
- 1908 &ndash; **துங்குசுக்கா நிகழ்வு**: புவியில் மாபெரும் உந்த நிகழ்வு (படம்) சைபீரியாவில் இடம்பெற்றது. எவரும் உயிரிழக்கவில்லை.
- 1934 &ndash; நீள் கத்திகளுடைய இரவு: இட்லரின் அரசியல் எதிரிகளுக்கு எதிரான வன்முறை செருமனியில் நிகழ்ந்தது.
- 1971 &ndash; சோவியத்தின் சோயுஸ் 11 விண்கலத்தில் ஏற்பட்ட காற்றுக் கசிவினால் விண்வெளி வீரர்கள் மூவர் உயிரிழந்தனர்.
- 1990 &ndash; கிழக்கு, மற்றும் மேற்கு செருமனிகள் தமது பொருளாதாரத்தை ஒருங்கிணைத்தன.
- 1997 &ndash; ஆங்காங் நாட்டின் அதிகாரம் ஐக்கிய இராச்சியத்திடம் இருந்து சீனாவுக்குக் கைமாறியது.
**முத்தையா பாகவதர்** (இ.&nbsp;1945) **ராஜ ஸ்ரீகாந்தன்** (பி&nbsp;1948) **விந்தன்** (இ.&nbsp;1975)
# மண்டைதீவு படைத்தளத் தாக்குதல்

**மண்டைதீவு படைத்தளத் தாக்குதல்** என்பது 1995 ஜூன் 28 அன்று அதிகாலையில் விடுதலைப் புலிகளால் மண்டைதீவு இராணுவ முகாம் தாக்கி அழிக்கப்பட்ட நிகழ்வைக் குறிக்கும்.  
சந்திரிகா அரசாங்கத்துடன் பேச்சுக்கள் முறிந்து மூன்றாம்கட்ட ஈழப்போர் தொடங்கி இருமாதங்களே ஆகியிருந்தன. யாழ் குடாநாடு மீது மிகப்பெரும் படையெடுப்பொன்றை நிகழ்த்த இலங்கை அரசு திட்டமிட்டிருந்தது. இந்நிலையில்தான் மண்டைதீவுக் கூட்டுப்படைத்தளம் மீது தாக்குதல் நடத்த புலிகள் தீர்மானித்தனர்.  
அதிகாலை நடத்தப்பட்ட இத்தாக்குதலில் இராணுவத்தினர் நிலைகுலைந்தனர். கூட்டுப்படைத்தளத்தை முற்றாகக் கட்டுப்பாட்டுள் கொண்டுவந்த புலிகள், கைப்பற்றிய ஆயுத தளபாடங்களுடன் அதிகாலையில் தளத்தைவிட்டுப் பின்வாங்கினர்.  
இவ்வதிரடித்தாக்குதலில் பெருந்தொகையான ஆயுத தளபாடங்கள் கைப்பற்றப்பட்டன. குடாநாடு மீதான ஆக்கிரமிப்புக்காக வைக்கப்பட்டிருந்த நடுத்தர ஆயுதக் களஞ்சியமொன்று புலிகளால் கைப்பற்றப்பட்டிருந்தது.  
இத்தாக்குதலில் 125 இற்கும் அதிகமான படையினர் கொல்லப்பட்டிருந்தனர். அதேநேரம் புலிகள் தரப்பில் லெப். கேணல் சூட்டி உட்பட பத்துப் போராளிகள் மரணமடைந்தனர்.
# ஓயாத அலைகள் நடவடிக்கை 1996

**ஓயாத அலைகள் 1** என்பது 1996 இல் இலங்கை வன்னிப் பகுதியின் முல்லைத்தீவு நகர்ப்பகுதியில் இருந்த இலங்கை அரசபடையினரின் படைத்தளத்தைக் கைப்பற்றும் இராணுவ நடவடிக்கைக்கு விடுதலைப் புலிகள் சூட்டிய பெயராகும்.
# ஓயாத அலைகள் நடவடிக்கை 1996

## பின்னணி

1996 ஆம் ஆண்டின் முற்பகுதியில் யாழ்ப்பாணக் குடாநாடு முழுமையாக இலங்கை அரசபடையினரால் கைப்பற்றப்பட்டது. விடுதலைப்புலிகள் அங்கிருந்து முழுமையாக வெளியேறி வன்னிப் பகுதியைத் தமது தளமாகக் கொண்டு செயற்பட்டனர். யாழ்ப்பாணக் குடாநாட்டைக் கைப்பற்றியதன் மூலம் மிகப்பெரும் இராணுவ வெற்றியைப் பெற்றுவிட்டதாக அரசபடை கருதியது. அதேநேரம் விடுதலைப்புலிகள் மிகவும் பலவீனப்பட்டுப் போய்விட்டனர் என்றும் பொதுவாகக் கருதப்பட்டது. யாழ்ப்பாணக் குடாநாடு அரசபடையினரால் கைப்பற்றப்பட்டு மூன்று மாதத்தில் முல்லைத்தீவுப் படைத்தளத்தை விடுதலைப்புலிகள் தாக்கிக் கைப்பற்றினர். இப்படை முகாம் மட்டுமே வன்னியில் புலிகளின் கட்டுப்பாட்டுப்பகுதிக்குள் துருத்திக்கொண்டிருந்த ஒரேயொரு படைமுகாம் ஆகும்.  
தொடக்கத்தில் மிகச்சிறிய முகாமாக இருந்து, பின் தொன்னூறுகளின் தொடக்கத்தில் ஒரு படைநடவடிக்கை மூலம் இம்முகாம் பெருப்பிக்கப்பட்டிருந்தது. தரைவழியாக தனித்துவிடப்பட்ட இப்படைத்தளம் குறிப்பிடத்தக்களவு நீளமான கடற்கரையைக் கொண்டிருந்ததால் கடல் வழியாகவும் வான்வழியாகவும் படையினருக்கான வினியோகத்தைச் செய்துகொண்டிருந்தது. வன்னியின் புகழ்பூத்த வற்றாப்பளை அம்மன் கோயில் இப்படை முகாமுக்கு மிகமிக அண்மையில் இருக்கும் கோயிலாகும்.
# ஓயாத அலைகள் நடவடிக்கை 1996

## தாக்குதல்

1996 ஜூலை 17ம் நாள் இரவு முடிந்து 18ம் நாள் அதிகாலை இப்படைத்தளம் மீதான தாக்குதலை பலமுனைகளில் இருந்து விடுதலைப்புலிகள் தொடுத்தனர். தரைவழியாக ஏனைய படைமுகாம்களோடு தொடர்பற்ற இத்தளத்திலிருந்து படையினரால் உதவிகள் பெற முடியவில்லை. மூன்றுநாட்களுக்குள் படைமுகாம் முற்றாக புலிகளிடம் வீழ்ச்சியுற்றது. அங்கிருந்த ஆயுத தளபாடங்கள் அனைத்தையும் புலிகள் கைப்பற்றினர். ஈழப்போராட்ட வரலாற்றில் முதன்முதலாக ஆட்லறிப் பீரங்கிகள் புலிகளின் கைகளுக்கு வந்ததும் இச்சமரில்தான். முல்லைத்தீவுப் படைத்தளத்தில் வைக்கப்பட்டிருந்த 122மிமீ ஆட்லறிப் பீரங்கிகள் இரண்டும் புலிகளால் கைப்பற்றப்பட்டன.
# ஓயாத அலைகள் நடவடிக்கை 1996

## தரையிறக்கமும் எதிர்ப்புச்சமரும்

முல்லைத்தீவுப் படைத்தளம் புலிகளின் தாக்குதலுக்கு உள்ளானபோது படையினரையும் தளத்தையும் காப்பாற்றவென சிறிலங்கா அரசபடையால் தரையிறக்கம் ஒன்று மேற்கொள்ளப்பட்டது. தாக்குதலுக்குள்ளான தளத்திலிருந்து தெற்குப் பக்கமாக மூன்று மைல்கள் தொலைவில் அளம்பில் என்ற கிராமத்தில் கடல்வழியாக மிகப்பெரிய தரையிறக்கமொன்றை இலங்கை அரசின் முப்படைகளும் இணைந்து மேற்கொண்டன. இலங்கை அரசின் முப்படைகளும் இணைந்து நடத்திய இத்தரையிறக்கத்துக்கு *திரிவிட பகர* என்று அரசபடையால் பெயர் சூட்டப்பட்டது.  
தரையிறக்கப்பட்ட படையினரை எதிர்த்து புலிகளின் அணிகள் சமர் புரிந்தன. சிலநாட்களாக, தரையிறங்கிய படையிரை முன்னேறவிடாது மறித்துவைத்திருந்த புலிகள், இறுதியில் முற்றாக அச்சமரை வென்றனர். அரசபடை, தரையிறங்கியவர்களில் மிகுதிப்படையினரை மீளப்பெற்றுக்கொண்டதோடு 'ஓயாத அலைகள் - ஒன்று' நடவடிக்கை முடிவுக்கு வந்தது.  
தரையிறக்கத்தின் போது கடலில் கடற்படையினருக்கும் கடற்புலிகளுக்குமி்டையில் நடைபெற்ற சமரில் 'ரணவிறு' என்ற தாக்குதல் கலமொன்று கரும்புலிகளால் மூழ்கடிக்கப்பட்டது. இக்கலத்தை மூழ்கடித்த தாக்குதலில் :  
- மேஜர் பதுமன்,
- மேஜர் கண்ணபிரான்,
- மேஜர் மிதுபாலன்,
- மேஜர் பார்த்தீபன்,
- மேஜர் செல்லப்பிள்ளை  
ஆகியோருட்பட ஏழு கடற்கரும்புலிகள் கொல்லப்பட்டனர்.  
இப்படை முகாம் கைப்பற்றப்பட்டதன்மூலம் முல்லைத்தீவு மாவட்டத்தை முழுமையாக தமது கட்டுப்பாட்டுள் கொண்டுவந்தனர்.
# ஓயாத அலைகள் நடவடிக்கை 1996

## இழப்பு விவரங்களும் ஊடகத் தணிக்கையும்

இத்தாக்குதலில் 1200 இற்கும் அதிகமான இராணுவத்தினர் பலியானதாக புலிகள் தரப்புச் செய்திகள் தெரிவித்தன. ஆனால் அரசதரப்பு அதை மறுத்ததோடு மிகக் குறைந்தளவு படையினரே கொல்லப்பட்டதாகச் சொன்னது. அத்தோடு ஆட்லறிகள் எவையும் புலிகளால் கைப்பற்றப்படவில்லையென அப்போதையை பிரதிப் பாதுகாப்பமைச்சரும், யாழ்ப்பாணக் குடாநாட்டைக் கைப்பற்றியதால் ஜெனரலாகப் பதவி உயர்த்தப்பட்டவருமான ஜெனரல் அனுருத்த ரத்வத்த தெரிவித்திருந்தார்.  
புலிகள் பலநூறு சடலங்களை அனைத்துலகச் செஞ்சிலுவைச் சங்கம் ஊடாக அரசதரப்புக்குக் கையளித்தபோதும் அரசு அவற்றை ஏற்றுக்கொள்ளவில்லை. மாறாக சிலவற்றை மட்டும் பெற்றுக்கொண்டு, ஏனையவை தமது இராணுவத்தினருடையவையல்ல என்று மறுப்புத் தெரிவித்தது.  
பலநூறு சடலங்களை வன்னியில் பொதுமக்களும் புலிகளும் சேர்ந்து தீமூட்டினர். கொக்காவில் என்னுமிடத்தில் 600 வரையான படையினரின் சடலங்கள் ஒன்றாக தீமூட்டப்பட்டன.
# ஓயாத அலைகள் இரண்டு

**ஓயாத அலைகள் - இரண்டு** என்பது இலங்கை அரசபடையினரால் கைப்பற்றப்பட்டிருந்த முக்கிய நகரமான கிளிநொச்சியை மீளக் கைப்பற்றும் நோக்குடன் தமிழீழ விடுதலைப்புலிகளால் திட்டமிட்டு நடத்தப்பட்ட வலிந்த இராணுவ நடவடிக்கையைக் குறிக்கும்.
# ஓயாத அலைகள் இரண்டு

## பின்னணி

1996 ஆம் ஆண்டின் முற்பகுதியில் யாழ்ப்பாணக் குடாநாட்டிலிருந்து விடுதலைப்புலிகள் முற்றாகப் பின்வாங்கியிருந்த நிலையில் அதேயாண்டு ஜூலையில் முல்லைத்தீவுப் படைத்தளத்தை அரசபடையினரிடமிருந்து ஓயாத அலைகள் - ஒன்று நடவடிக்கை மூலம் கைப்பற்றியிருந்தனர். முல்லைத்தீவு நகரம் பறிபோனதைத் தொடர்ந்து அவ்வாண்டின் இறுதிப்பகுதியில் 'சத்ஜெய' என்று பெயரிட்டு மூன்று கட்டங்களாக பாரிய படைநகர்வைச் செய்து தமிழீழ விடுதலைப்புலிகளின் கட்டுப்பாட்டிலிருந்த கிளிநொச்சி நகரைக் கைப்பற்றியது இலங்கை அரசபடை. அதன்பின்னர் ஜெயசிக்குறு என்று பெயரிட்டு மிகப் பெரிய இராணுவ நடவடிக்கையைத் தொடங்கியது அரசபடை. தமது கட்டுப்பாட்டிலிருக்கும் வவுனியாவுக்கும் கிளிநொச்சிக்குடையில் இருக்கும் நிலப்பகுதியையும் முக்கிய வினியோகப் பாதையையும் கைப்பற்றுவதே அரசபடையின் நோக்கமாக இருந்தது. நீண்டகாலமாக நிகழ்ந்த இந்த ஜெயசிக்குறு படைநடவடிக்கை நிகழ்ந்துகொண்டிருந்த போதே, விடுதலைப்புலிகள் கிளிநொச்சி நகரை மீளக் கைப்பற்றத் திட்டமிட்டு ஒரு தாக்குதலைத் தொடுத்தனர்.  
பெப்ரவரி 2, 1998 அன்று நடத்தப்பட்ட கிளிநொச்சி நகர் மீதான தாக்குதல் புலிகளுக்கு எதிர்பார்த்தளவு வெற்றி தராதபோதும் குறிப்பிட்ட சில பகுதிகளைக் கைப்பற்றித் தக்க வைத்துக் கொண்டனர். அதன்பின்னும் ஜெயசிக்குறு நடவடிக்கை தொடர்ந்து கொண்டிருந்தது. மீண்டும் ஒருதடவை கிளிநொச்சியைக் கைப்பற்றும் நடவடிக்கையை புலிகள் மேற்கொண்டனர். இம்முறை புலிகளுக்கு முழுமையான வெற்றி கிடைத்தது.
# ஓயாத அலைகள் இரண்டு

## தாக்குதல்

செப்டம்பர் 26, 1998 அன்று இந்திய அமைதி காக்கும் படைக்கு எதிராக அகிம்சை முறையில் உண்ணாநோன்பு இருந்து உயிர்துறந்த தமிழீழ விடுதலைப்புலிகளின் முக்கிய உறுப்பினர் லெப்.கேணல் திலீபனின் பதினோராம் ஆண்டு நினைவுநாளின் இரவில் **ஓயாத அலைகள் இரண்டு** என்று பெயரிடப்பட்ட இராணுவ நடவடிக்கை தமிழீழ விடுதலைப்புலிகளால் தொடங்கப்பட்டது. செப்டம்பர் 27ம் நாள் அதிகாலை தொடக்கம் மூன்றுநாட்கள் நடந்த கடும் சண்டையின் பின் கிளிநொச்சி நகரம் முழுமையாக தமிழீழ விடுதலைப்புலிகளின் கட்டுப்பாட்டின் கீழ் கொண்டுவரப்பட்டது.
# நேரியல் கோப்பு

கணிதத்திலும், கணிதத்தின் எல்லாப் பயன்பாடுகளிலும், **நேரியல் கோப்பு**, **நேரியல் உருமாற்றம்**, **நேரியற்செயலி** அல்லது **நேரியற்செயல்முறை** (*linear map, transformation, operator*) என்ற கருத்து அடிப்படையானது. பல அறிவியல் பயன்பாடுகளிலும், ஏறத்தாழ எல்லா சமுதாயவியல், மருத்துவவியல், உயிரிய-தொழில்நுட்பவியல் பயன்பாடுகளிலும், நேரியல் கோப்புக்குரிய சூழ்நிலை தானாக இல்லாவிட்டாலும், எவ்வளவு தூரம் நேரியல் பண்புகளுடையதாக அச்சூழ்நிலையை மாற்றமுடியும் என்றே ஆராய்ச்சியாளர்கள் முயல்வார்கள். நேரியல் அல்லாத (non-linear) பயன்பாடுகளிலும் நேரியல் சூழ்நிலைக்குத் தோராயப் படுத்துவதே முதல் முயற்சி. ஆக, நேரியல் அல்லாத பயன்பாடுகளிலும் நேரியல் இயற்கணிதச் செயல்பாடுகளே அடிப்படையில் தேவைப்படுவதால், நேரியல் கோப்பு என்பது முழு கணித உலகத்திலும் இன்றியமையாததாகிறது.
# நேரியல் கோப்பு

## வரையறை

U, V இரு திசையன் வெளிகள்,
இரண்டுக்கும் திசையிலி களங்கள் ஒன்றே என்று கொள்வோம்.  
கீழ்க்கண்ட இரண்டு நிபந்தனைக்குட்பட்டால், <math>T: U \mapsto V</math> ஒரு **நேரியல் கோப்பு (உருமாற்றம், செயல்முறை)** எனப்படும்:  
:(**நே.கோ.1**): <math>u_1, u_2</math> இரண்டும் <math>U</math> இல் ஏதாவது இரு திசையன்கள் எனில், <math>T(u_1 + u_2) = T(u_1) + f(u_2)</math> ;  
:(**நே.கோ.2**): <math>U</math> இலுள்ள எல்லாத் திசையன்கள் <math>u</math> க்கும், எல்லா திசையிலிகள் <math>\alpha</math> க்கும், <math>T(\alpha u) =\alpha T(u).</math>  
இங்கு, U **ஆட்கள வெளி** (Domain Space) என்றும், V **பிம்ப வெளி** (Image space) என்றும் சொல்லப்படும்.  
திசையிலி களம் <math>\mathbf{F}</math> ஐக் குறிப்பிட்டுச்சொல்லவேண்டியிருந்தால், <math>\mathbf{F}-</math>நேரியல் (கோப்பு) எனக் குறிப்பிடப்படும்.  
கூட்டலின் சேர்ப்புப்பண்பின்படி (+), <math display="inline"> \mathbf{u}_1, \ldots, \mathbf{u}_n \in V</math> திசையன்களுக்கும், <math display="inline">c_1, \ldots, c_n \in K,</math> திசையிலிகளுக்கும் பின்வரும் முடிவு உண்மையாக இருக்கும்::
:<math display="block">T(c_1 \mathbf{u}_1 + \cdots + c_n \mathbf{u}_n) = c_1 T(\mathbf{u}_1) + \cdots + c_n T(\mathbf{u}_n).</math> அதாவது நேரியல் கோப்பானது, நேரியல் சேர்வுகளைக் காக்கும்.
# நேரியல் கோப்பு

## வரையறையைப்பின்பற்றிய உடன்விளைவுகள்

:* <math>T(\mathbf{0}_U) = \mathbf{0}_V</math>  
:* <math>T(-u) = -T(u), u \in U.</math>  
:* <math>T(\alpha_1 u_1 + \alpha_2 u_2 + ... + \alpha_n u_n) = \alpha_1 T(u_1) + \alpha_2 T(u_2) + ... + \alpha_n T(u_n),</math>. இங்கு <math>\alpha</math> க்களெல்லாம் அளவெண்கள், எல்லா <math>u</math> க்களும் <math>U</math> விலுள்ள உறுப்புகள்.  
:* <math>U</math> வின் ஏதாவதொரு அடுக்களத்தின் உறுப்புகளை <math>T</math> எங்கு எடுத்துச்செல்கிறதோ அதைப்பொருத்து முழு <math>T</math> இன் பண்புகளும் தீர்மனிக்கப்படுகின்றன.
# நேரியல் கோப்பு

## குறிப்பிடத்தக்க இரு நேரியல்கோப்புகள்

: <math>U</math> விலுள்ள ஒவ்வொரு <math>u</math> க்கும், <math>T(u) = \mathbf{0}_U</math> என்று வரையறுக்கப்பட்டால் <math>T: U \mapsto V</math> ** சூனியக்கோப்பு** எனப்பெயர் பெறும்.  
: <math>U</math> விலுள்ள ஒவ்வொரு <math>u</math> க்கும், <math>T(u) = u </math> என்று வரையறுக்கப்பட்டால் <math>T: U \mapsto U</math> **முற்றொருமைக்கோப்பு** எனப்பெயர் பெறும். அதற்குக்குறியீடு <math>I_U</math>.
: அதனால் <math>U</math> விலுள்ள ஒவ்வொரு <math>u</math> க்கும், <math>I_U(u) = u</math>.
# நேரியல் கோப்பு

## எடுத்துக்காட்டுகள்

**கீழேயுள்ளவை நேரியல் கோப்புகள்**:  
:* <math>T: V_3 \mapsto V_3</math>. வரையறை: <math>T(x,y,z) = (x,y,-z).</math> இது எல்லா புள்ளிகளையும் xy-தளத்தில் பிரதிபலிக்கிறது.  
:* <math>T: \mathcal{P} \mapsto \mathcal{P}.</math> வரையறை: <math>\mathcal{P}</math> இலுள்ள ஒவ்வொரு <math>p</math> க்கும் <math>T(p) = p(0).</math>  
:* <math>T: \mathcal{P}(a,b) \mapsto \mathcal{P}(a,b).</math> வரையறை: <math>(a,b)</math> இலுள்ள எல்லா <math>x</math> க்கும்,
: <math>T(p)(x) = x p(x)</math>.  
:* <math>T: V_2 \mapsto V_2</math>. வரையறை: <math>T(x,y) = (0, y-x).</math>  
:* <math>T: \mathcal{P} \mapsto \mathcal{P}.</math> வரையறை: <math>\mathcal{P}</math> இலுள்ள ஒவ்வொரு <math>p</math> க்கும் <math>T(p)=p'</math>.
: இங்கு <math>p'</math> என்பது <math>p</math> இன் வகைக்கெழு. இது வகையீட்டு (நேரியல்) கோப்பு எனப்படும்.  
:* <math>D: \mathcal{C}^{(1)}(a,b) \mapsto \mathcal{C}(a,b)</math>. வரையறை: <math>D(f) = f'. f'</math> என்பது <math>f</math> இன் வகைக்கெழு. <math>D</math> க்கு **வகையீட்டு செயல்முறை** (Differential Operator) எனப்பெயர்.  
:* <math>\mathcal{I}: \mathcal{C}(a,b) \mapsto \mathbf{R} </math> வரையறை: <math>\mathcal{I}(f) = \int_{a}^{b}f(x)dx</math>. <math>\mathcal{I}</math> க்கு **தொகையீட்டு செயல்முறை** (Integral Operator) எனப்பெயர்.  
:* <math>f: \mathbf{C} \mapsto \mathbf{C}.</math> வரையறை: <math>f(z) = \overline{z}</math>. இது ஒரு <math>\mathbf{R}</math>-நேரியல் கோப்பு.  
:* <math>L_A : \mathbf{R}^n \mapsto \mathbf{R}^m.</math> இங்கு <math>A </math> மெய்யெண்களாலான ஒரு <math>m \times n</math> அணி. வரையறை: <math>\mathbf{R}^n</math> இலுள்ள ஒவ்வொரு <math>u</math> க்கும் <math>L_A(u) = Au.</math>
:(<math>Au</math> என்பது அணிப்பெருக்கல்).  
**கீழேயுள்ளவை நேரியல் கோப்புகள் அல்ல**:  
:* <math>u_0 \neq 0</math> ஐ <math>U</math> இல் ஒரு குறிப்பிட்ட திசையனாகக்கொள். <math>T: U \mapsto U</math> : வரையறை: <math>U</math> விலுள்ள ஒவ்வொரு <math>x</math> க்கும்
: <math>T(x) = x + u_0</math>. இதற்கு **நகர்த்தல் கோப்பு ** (Translation operator)எனப்பெயர்.  
:* <math>T: V_2 \mapsto V_2</math> . வரையறை: <math>T(x, y) = (x^2, y^2)</math>  
:* <math>f: \mathbf{C} \mapsto \mathbf{C}.</math> வரையறை: <math>f(z) = \overline{z}</math>. இங்கு அளவெண்களத்தை <math>\mathbf{C}</math> ஆக எடுத்துக்கொண்டால் , இது ஒரு <math>\mathbf{C}</math>-நேரியல் கோப்பு அல்ல. ஏனென்றால் நே. கோ.2 தவறுகிறது.
# நேரியல் கோப்பு

## நேரியல் கோப்பின் வீச்சு, சுழிவு / உட்கரு)

:<math>T:U \mapsto V, U, V,</math> திசையன்வெளிகள், <math>T</math> நேரியல் கோப்பு.  
:<math>R(T) = \{T(u): u\in U\},</math> அ-து, <math>T</math> இன் எல்லா பிம்பங்களும் சேர்ந்த கணம். இதற்கு <math>T</math> இன் **வீச்சு** (Range of T) என்று பெயர்.  
:<math>N(T) = \{u\in U: T(u) = \mathbf{0}_V\},</math> அ-து, <math>V</math> இலுள்ள சூனியத் திசையனுக்கு <math>T</math> யால் எடுத்துச் செல்லப்படும் எல்லா <math>U</math>-உறுப்புகளும் சேர்ந்த கணம். இதற்கு <math>T</math> இன் **சுழிவு** (Null space of T / kernel of T) அல்லது **உட்கரு** என்று பெயர்.  
:வீச்சு, சுழிவு இரண்டுமே சம்பந்தப்பட்ட திசையன் வெளிகளின் உள்வெளிகள்.  
பின்வரும் பரிமாண வாய்பாடு வீச்சளவை சுழிவளவை தேற்றம் என அறியப்படுகிறது:
<math display="block">\dim(\ker( T )) + \dim(\operatorname{im}( T )) = \dim( V ).</math>  
எண் <math display="inline">\dim(\operatorname{im}(T))</math>, <math display="inline">T</math> இன் அளவை என அழைக்கப்படுகிறது. அதன் குறியீடு: <math display="inline">\operatorname{rank}(T)</math> அல்லது <math display="inline">\rho(T)</math>.  
எண் <math display="inline">\dim(\ker(T)),</math> <math display="inline">T</math> இன் சுழிவு அல்லது உட்கரு என அழைக்கப்படுகிறது. அதன் குறியீடு: <math display="inline">\operatorname{null}(f)</math> அல்லது <math display="inline">\nu(f)</math>.  
<math display="inline">V,</math> <math display="inline">W</math> இரண்டும் முடிவுறு பரிமாண வெளிகளாக இருந்து <math display="inline">T</math> இன் அணி உருவகிப்பு <math display="inline">A</math> எனில், <math display="inline">T</math> இன் அளவையும் சுழிவும் அணி <math display="inline">A</math> இன் அளவை மற்றும் சுழிவுக்குச் சமமாக இருக்கும்.
# நேரியல் கோப்பு

## அமைவியங்கள்

கணிதத்தில், முக்கியமாக நுண்புல இயற்கணிதத்தில், அமைவியம் (Morphism) என்பது கணித அமைப்பு களுக்கிடையேயுள்ள போக்குவரத்து. இரண்டு கணித அமைப்புகளுக்கிடையே அவைகளுக்குள்ள ஏதோ ஒரு அமைப்பை சிதறாமல் காக்கும் ஒரு அமைவியத்திற்குப் பொதுப்பெயர் காப்பமைவியம். அது எந்த அமைப்பைக் காக்கிறதோ அதைப் பொறுத்து அதனுடைய பெயரும் மாறுபடும்.  
:<math>T:U \mapsto V, U, V,</math> திசையன்வெளிகள், <math>T</math> நேரியல் கோப்பு. <math>U = \mathbf{R}^n, V = \mathbf{R}^m</math> ஆகவும் இருந்தால், <math>T</math> க்கு ஒரு <math>m\times n</math> அணி உருவகிப்பு இருக்கும். அவ்வணியை <math>M</math> என்று குறிப்போம்.  
:*வெளி அமைவியம் (epimorphism): T ஒரு முழுக்கோப்பானால், அ-து, R(T) = V ஆக இருந்தால், T ஒரு **வெளி அமைவியம்** எனப்படும். இந்த பட்சத்தில், M இனுடைய நிரல்களின் அளாவல் V ஆக இருக்கும்.  
:*ஒன்றமைவியம் (monomorphism): T ஒரு ஒன்றுக்கொன்றான இயைபுடைய கோப்பாக இருந்தால், அ-து, <math>u \leftrightarrow T(u),</math> <math>U</math>க்கும் <math>R(T)</math> க்கும் ஒன்றுக்கொன்றான இயைபை ஏற்படுத்தினால், <math>T</math> ஒரு **ஒன்றமைவியம்** எனப்படும். இந்த பட்சத்தில், M இனுடைய நிரல்கள் நேரியல் சார்பற்றதாக இருக்கும்.  
:*சம அமைவியம் (isomorphism): <math>T</math> ஒரு வெளி அமைவியமாகவும், ஒன்றமைவியமாகவும் இருந்தால் அது **சம அமைவியம்** எனப்படும். இந்த பட்சத்தில்<math> M</math> இனுடைய நிரல்கள் <math>V</math> க்கு ஒரு அடுக்களமாக அமையும்.  
:*உள் அமைவியம் (endomorphism): <math>T: U \mapsto U</math> ; அ-து, அரசு வெளியும் பிம்ப வெளியும் ஒன்றாகவே இருந்தால், <math>T</math> ஒரு **உள் அமைவியம்** எனப்படும். இப்பொழுது M ஒரு சதுர அணியாக இருக்கும்.  
:*தன்னமைவியம் (automorphism): <math>T: U \mapsto U</math>, அ-து, <math>T</math> ஒரு உள் அமைவியம்; மேலும் அது ஒரு சம அமைவியமாகவும் இருந்தால், <math>T</math> ஒரு **தன்னமைவியம்** எனப்படும். இந்த பட்சத்தில் M ஒரு வழுவிலா அணியாக இருக்கும்.
# விக்கிப்பீடியா:ஆண்டு நிறைவுகள்/சூலை 1

**சூலை 1**: கனடா நாள்
- 1825 &ndash; ஐக்கிய இராச்சிய நாணயங்கள் இலங்கையில் அங்கீகரிக்கப்பட்ட நாணயங்கள் ஆக்கப்பட்டன.
- 1874 &ndash; முதலாவது வணிகரீதியிலான தட்டச்சுக் கருவி விற்பனைக்கு வந்தது.
- 1921 &ndash; சீனப் பொதுவுடமைக் கட்சி ஆரம்பிக்கப்பட்டது.
- 1947 &ndash; இந்தியாவுக்கு முழு விடுதலையை ஆகத்து 15 ஆம் நாளன்று வழங்க பிரித்தானிய நாடாளுமன்றம் முடிவெடுத்தது.
- 1949 &ndash; கொச்சி, திருவிதாங்கூர் சமத்தானங்கள் திருவாங்கூர்-கொச்சி என்ற ஒரே மாநிலமாக (பின்னைய கேரளம்) இணைந்தன. ஆயிரம் ஆண்டுகள் பழமையான கொச்சி இராச்சியம் முடிவுக்கு வந்தது.
- 1997 &ndash; ஆங்காங்கின் அதிகாரத்தை சீனா பொறுப்பெடுத்துக் கொண்டதன் மூலம் 156 ஆண்டுகால பிரித்தானியக் குடியேற்றவாத அரசு முடிவுக்கு வந்தது.
- 2004 &ndash; **காசினி-இயூஜென்சு** (படம்) விண்கலம் சனிக் கோளின் சுற்று வட்டத்திற்குள் சென்றது.
**புலவர் குழந்தை** (பி.&nbsp;1906) **தி. ச. வரதராசன்** (பி&nbsp;1924) **ஏ. எம். ராஜா** (பி.&nbsp;1929)
# எம். கே. முருகானந்தன்

**எம்.கே. முருகானந்தன்** யாழ்ப்பாணம், வடமராட்சி, பருத்தித்துறை, வியாபாரிமூலை. ஈழத்து எழுத்தாளர். மருத்துவர். 27 மார்ச் 1948 இல் பிறந்தவர். இவர் நலவியல் கட்டுரைகள், சிறுகதைகள், விமர்சனக் கட்டுரைகள் போன்றவற்றை பல்வேறு தளங்களிலும் எழுதிக் கொண்டிருக்கிறார்.
# எம். கே. முருகானந்தன்

## மருத்துவத் துறையில்

கொழும்பு மருத்துவ பீடத்தில் 1975 ம் ஆண்டு (M.B.B.S) பட்டமும், 2003 ம் ஆண்டில் குடும்ப வைத்திய துறையில் டிப்ளோமா (DFM) பட்டமும் பெற்றவர். 1975 முதல் அரச வைத்தியசாலைகளில் குறுகிய காலம் பணியாற்றிய பின்னர் 1980ம் ஆண்டு முதல் குடும்ப வைத்தியராகப் பணியாற்றி வருகிறார்.
# எம். கே. முருகானந்தன்

## வாழ்க்கைச் சுருக்கம்

இவர் யாழ்ப்பாணம் வடமராட்சி பருத்தித்துறையைச் சேர்ந்த வியாபாரிமூலையில் (இணுவில் மருத்துவமனையில்) பிறந்தவர். முத்தையா கதிரவேற்பிள்ளை, பரமேஸ்வரி தம்பதிகள் பெற்றெடுத்த ஐவரில் மூத்தவர். இவருக்கு இரு குழந்தைகள்.
# எம். கே. முருகானந்தன்

## தொழில்

**அரசசேவை**
- உள்ளகப் பயிற்சி- பதுளை பொது மருத்தவமனை
- மீகஹகியுல கிராம வைத்தியசாலை
- பருத்தித்துறை ஆதார வைத்தியசாலை  
**தனியார் துறை** 1980முதல்
- 1980-1996 மருதடி பருத்தித்துறை
- 1997- 2005 348, காலிவீதி வெள்ளவத்தை
- 2005-2006 மருதடி பருத்திததுறை
- 2006 மார்கழி முதல் Mediquick, 48/1,Dharmarama Road, Colombo 06
# எம். கே. முருகானந்தன்

## பாடசாலைப் பருவம்

- ஆரம்பப் பாடசாலை: மேலைப் புலோலி சைவபாலிகா பாடசாலை
- மேலைப்பு லோலி சைவப்பிரகாச வித்தியாசாலை
- ஹாட்லிக் கல்லூரி
- மருத்துவபீடம்: இலங்கை பல்கலைக்கழகம் கொழும்பு வளாகம் 1970-1975 M.B.B.S (Cey)
- பட்டமேற் படிப்பு: Diploma in Family Medicine (Colombo)
# எம். கே. முருகானந்தன்

## மாணவ கால கலை இலக்கிய ஈடுபாடுகள்

- 4ம் வகுப்பில்: தினகரனில் 'எனது கிராமம்' கட்டுரை
- ஆரம்பப் பாடலையில்: மேடைப் பேச்சுகள், நடிப்பு
- ஹாட்லிக் கல்லூரியில்: கல்லூரி சஞ்சிகை 'குறள் காட்டும் நட்பு' கட்டுரை, இலக்கிய மன்றம், மாணவர் தலைவர், புகைப்பட சங்க உறுப்பினர்,
- வித்துவான க.ந.வேலன் பாராட்டுப் பெற்ற மாணவன், அவரால் இலக்கிய, முற்போக்கு கொள்கை ஈடுபாடு
- Spencer> W.N.S Samuel ஆகியோரால் ஆங்கில வாசிப்பில் ஈடுபாடு
# எம். கே. முருகானந்தன்

## மருத்துவ மாணவ காலத்தில்

- இந்து மன்ற சஞ்சிகையின் பத்திராபதிபர், அடுத்த ஆண்டு மன்றத் தலைவர்
- கொழும்பு பல்கலைக்கழக தமிழ்ச் சங்கச் செயற்பாடுகளில்-
- கொழும்பு பல்கலைக்கழக தமிழ்ச் சங்கம் நடாத்திய பல்கலைக்கழகங்களுக்கு இடையேயான கட்டுரைப் போட்டியில் 2ம் பரிசு
- மேடை நாடகம்- சிறந்த நடிகர்
- கவிதை அரங்கத் தலைமை
- மதிவாணன் இலங்கை வானொலியில் தயாரித்த சங்கநாதம் நிகழ்ச்சிகளில் பங்களிப்பு
# எம். கே. முருகானந்தன்

## இளமைப்பருவகால ஆகர்சிப்புகள்

- உறவினர்களான பண்டிதர்.பொன.கிருஸ்ணபிள்ளை,
- கவிஞர் வே.சிவக்கொழுந்து (யாழ்ப்பாணன்),
- இளைப்பாறிய ஆனந்தா கல்லூரி பிரதி அதிபர் வே.தா.சிவகுருநாதன்.
- ஹாட்லிக் கல்லூரியில் விசேட அதிதிகளாக கலந்து உரையாற்றிய தீபம் ஆசிரியர், நா.பார்த்சாரதி,
- கனக செந்திநாதன்.
- மல்லிகையூடாக ஜீவா
# எம். கே. முருகானந்தன்

## எழுத்துலக வாழ்வு

சிறு வயது முதல் இலக்கிய ஈடுபாடு கொண்டவர். முக்கிய ஈடுபாடு நலவியல் துறையாகும். இலங்கையின் அனைத்து முக்கிய தமிழ் பத்திரிகைகளிலும் இவரது நலவியல் கட்டுரைகள் வெளியாகியுள்ளன. மல்லிகை, ஞானம், சிரித்திரன், ஆதவன், நான்காவது பரிமாணம், போன்ற பல சஞ்சிகைகளில் சில சிறுகதைகளையும், பல விமர்சனக் கட்டுரைகளையும் எழுதியுள்ளார். வானொலி, தொலைக்காட்சிகளில் நீண்ட காலம் நலவியல் நிகழ்ச்சிகளை நடாத்தியதும் குறிப்பிடத்தக்கது. பதிவுகள் இணையத் தளத்தில் *உங்கள் நலம்* என்ற தொடரை எழுதியுள்ளார்.  
தற்பொழுது தினக்குரல் தினசரியில் *ஹாய் நலமா* என்ற பத்தியை எழுதி வருகிறார்.
# எம். கே. முருகானந்தன்

## படைப்புகள்

- *அனுபவக் குறிப்புகள்** டொக்டரின் டயறியிலிருந்து (சிரித்திரன் 1986-87)
- *டொக்டரின் கிறுக்கல்கள்* (மல்லிகை)
- *வைத்திய கட்டுரைகள்* (வீரகேசரி, தினகரன், முரசொலி, ஈழநாடு, ஈழநாதம், தினக்குரல், இருக்கிறம், ஜீவநதி)
- *நலவியல் பத்தி எழுத்துக்கள்** வைத்திய கலசம் (முரசொலி)
- *ஹாய் நலமா* (தினக்குரல்)
- *இலக்கிய கட்டுரைகள்* (மல்லிகை, ஞானம், ஆதவன்)
- *சாயி மார்க்கம்* இருமாத ஆன்மிக சஞ்சிகையின் ஆசிரியர் 1994-1996
# எம். கே. முருகானந்தன்

## படைப்புகள் வானொலி, தொலைக்காட்சிகளில்

- ரூபவாஹினியின் EYE Channal பல வருடங்களாக ஞாயிறு தோறும் *நலவியல் நிகழ்ச்சி*யைத் தொகுத்து வழங்கியது
- சக்தி தொலைக்காட்சியில் பல *நலவியல் உரைகள்*
- இலங்கை வானொலியின் தேசிய ஒலிபரப்பில் *நலமாக வாழ்வோம்* நிகழ்ச்சி பல வருடங்களாக.
# எம். கே. முருகானந்தன்

## வெளியாகியுள்ள நலவியல் நூல்கள்

- *சிறுவர்களின் கண்களைக் காக்க வாரீர்*
- *தாயாகப் போகும் உங்களுக்கு* (இலங்கையில் 1 பதிப்பு, NCBH சென்ளை 3 பதிப்புகள்)
- *எயிட்ஸ்* (இலங்கையில் 3 பதிப்புகள்)
- *பாலியல் நூல்கள்*
- *போதையைத் தவிருங்கள்*
- *வைத்திய கலசம்*
- *நீங்கள் நலமாக* (இலங்கையில் 5 பதிப்புகள்)
- *எடையைக் காத்து நலத்தைப் பேணுங்கள்*
- *நீரிழிவுடன் நலமாக வாழுங்கள்*
- *சாயி காட்டிய ஆரோக்கிய வாழ்வு*
- "கொலஸ்டரோல் கட்டுப்படுத்துவது எப்படி?"
- உயர் இரத்த அழுத்த நோயைக் கவனத்தில் எடுங்கள்
# எம். கே. முருகானந்தன்

## வெளியாகியுள்ள நலவியல் நூல்கள்

### வெளியாகியுள்ள இலக்கிய நூல்கள்

- *டொக்டரின் டயறியிலிருந்து* (மல்லிகைப் பந்தல் வெளியீடு)
- *மறந்து போகாத சில*
# எம். கே. முருகானந்தன்

## விருதுகள்

- *இலங்கை தேசிய சாகித்திய விருது* (அ. தாயாகப் போகும் உங்களுக்கு, ஆ. நீங்கள் நலமாக)
- *யாழ் இலக்கிய வட்டப் பரிசு* (அ. தாயாகப் போகும் உங்களுக்கு)
# எம். கே. முருகானந்தன்

## பரிசுகள்

- ஊடகத்துறையில் விஞ்ஞானப் பரப்புரைக்காக இலங்கை விஞ்ஞான முன்னேற்றச் சங்கம்
- கொழும்பு பல்கலைக் கழக தமிழ் சங்கத்தினர் சிறந்த தமிழ் வலைப் பதிவாளருக்கான விருது (2011)
# எம். கே. முருகானந்தன்

## இணைய இதழ்கள்

- ஹாய் நலமா
- மறந்து போகாத சில
- http://stethinkural.blogspot.com Steth இன் குரல்
- http://hainalama.wordpress.com முருகானந்தன் கிளினிக்
- http://muruganandanclics.wordpress.com முருகானந்தன் கிளிக்குகள்
- http://msvoldpupilsforum.blogspot.com மேலைப்புலோலி சைவப்பிரகாச பழைய மாணவர் ஒன்றியம்
# எம். கே. முருகானந்தன்

## நூலகம் திட்டத்தில் இவரது நூல்கள்

- எயிட்ஸ்
- நீங்கள் நலமாக...
- எடையைக் காத்து நலத்தைப் பேணுங்கள்
# ஏ. ரகுநாதன்

**ஏ. ரகுநாதன்** (மே 5, 1935 - ஏப்ரல் 22, 2020) ஈழத்தின் மூத்த கலைஞர்களில் ஒருவர். மேடை நாடகம், திரைப்படம், வானொலி, குறுந்திரைப்படங்கள் என்று பல்வேறு தளங்களில் செயற்பட்டு வந்தவர். கலையரசு சொர்ணலிங்கம் அவர்களின் மாணவர். புலம்பெயர்ந்து பிரான்சில் வாழ்ந்து வந்தவர். பிரான்ஸ், நெதர்லாந்து, ஜேர்மனி, கனடா, இங்கிலாந்து, இந்தியா, அவுஸ்திரேலியா போன்ற பல நாடுகளில் படப்பிடிப்பு நடத்தி அங்கெல்லாம் வாழும் தமிழ்க் கலைஞர்கள் பங்குபற்றும் பிரமாண்டமான தொலைக்காட்சித் தொடர் ஒன்று தயாரிக்கும் முயற்சியில் ஈடுபட்டு வந்தார்.
# ஏ. ரகுநாதன்

## வாழ்க்கைக் குறிப்பு

ஏ. இரகுநாதன் மலேசியாவில் பிறந்தார். யாழ்ப்பாணம் நவாலியில் வாழ்ந்து வந்த இவர் மானிப்பாய் இந்துக் கல்லூரியில் கல்வி பயின்றார். 1947ம் ஆண்டு தனது முதலாவது நாடகத்தில் நடித்தார். கலையரசு சொர்ணலிங்கத்திடம் நாடகக்கலையை பயின்றார்.  
1966 ஆம் ஆண்டில் வெளிவந்த கடமையின் எல்லை திரைப்படத்தில் அருள்நேசன் என்ற பாத்திரத்தில் தோன்றி முதன் முதலாக நடித்தார்.
# கணினி நிரலாக்க மொழி

**கணினி நிரலாக்க மொழி** , கணினியின் செயற்பாட்டினை ஒரு நிரல் **குறிமுறை** (code) மூலம் அதனை என்ன செய்யவேண்டும் என்று கட்டளைகளை கொடுக்கலாம். கணினியின் நிரல் ஏற்பு மொழி என்பது பலவகைபடும். அதன் மொழி கணினியின் தன்மையை பொருத்தும் மற்றும் அது செய்ய வேண்டிய வேலையை பொருத்து மாறுபடும். இதனை கணினி மொழி என்றும் குறிப்பிடுவர்கள். கணினி மொழி , நிரல் மொழியின் ஒரு பகுதியாகும்.
# வரலாறு

**கணினியின் மொழி** மற்ற எந்திரங்களின் மொழியை போல என்ன மற்றும் குறிமுறையை பொறுத்தே இருந்தது. ஆனால் கணினியின் பயன்பாடு பெருக பெருக அதனை பயன் ஆட்கொண்டு பல வேலைகளை செய்ய வேண்டிய கட்டாயம் ஏற்பட்டது. இதனால் வேலைக்கும் மற்றும் உபயோகத்திற்கும் தகுந்தமாறு பல ஏற்பு மொழிகள் தேவைப்பட்டது.
# வரலாறு

## பொறி மொழி

மனிதர்கள் பேசும் மொழி ( ஆங்கிலம் ) மூலம் எழுதப்பட்ட நிரல் மொழி கிட்டதட்ட 1940ல் உபயோகிகபட்டது. **பொறி மொழி**
**( aseembly langauge )** என்ற ஒரு மொழி கணினி பொறியாளர்கள் உபயோகித்தார்கள். அம்மொழி சிறு சிறு கட்டளைகளை மேற்கொண்டு அமைந்தது.  
** *உதாரணம்: இரு எண்களை கூட்டும் பொறி மொழி* **  
mov ax,3
mov bx,2
add ax,bx
# ஏனாதி நாத நாயனார்

**ஏனாதி நாத நாயனார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார் சோழநாட்டிலே எயினனூரிலே சான்றோர் குலத்தில் தோன்றியவர். தொன்மை திருநீற்றுத் தொண்டின் வழிபாட்டில் நிலைத்து நின்ற இவர் அரசர்களுக்கு வாட்படை பயற்சி அளிக்கும் போர்த்தொழில் ஆசிரியராய் கடமையாற்றி வந்தார். அதன் மூலம் வரும் பொருள் வளங்களால் சிவனடியார்களை உபசரிக்கும் பேரன்பினராய் விளங்கினார்.  
ஏனாதிநாதர் வாட்படை பயிற்றும் ஆசிரியத்தொழிலை மேற்கொண்டு வாழும் காலத்தில் போர்பயிற்சி பெறவிரும்பிய பலரும் அவரையே சார்ந்து பயின்றனர். இதனால் அவரது தாய்முறையிலான அதிசூரன் என்பானுக்கு அத்தொழில் வருவாய் குறைந்தது. அதனால் ஏனாதிநாதர் மீது பொறாமையுற்ற அதிசூரன் வீரர் கூட்டத்தோடு சென்று 'வாள் கொண்ட தாயம் வலியாரே கொள்வது' என அவரைப் போருக்கு அறைகூவியழைத்தான்; ஏனாதியார் போர்க்கோலம் பூண்டு சிங்க ஏறுபோல் புறப்பட்டார். அவரிடம் வாள் வித்தை பயிலும் காளையரும் வாள்வீரரான அவரது சுற்றத்தலைவரும் அவரின் இரு பக்கமும் சூழ்ந்து சென்றனர். 'நாம் இருவரும் சேனைகளை அணிவகுத்துப் போர் செய்வோம். போரில் வென்றார் யாரோ அவரே வாள் பயிற்றும் உரிமையைக் கைக்கொள்ள வேண்டும்'. என்று அங்கு அதிசூரன் கூறினான். ஏனாதிநாதரும் அதற்கு இசைந்தார். இருவரிடையேயும் நடந்த வாட் போரில் அதிசூரன் தோற்றோடினான்.  
தோற்றோடிய அதிசூரன் மானமழிந்ததற்கு நொந்து, இரவு முழுவதும் நித்திரையின்றி ஆலோசித்தான். இறுதியில் ஏனாதி நாதரை வஞ்சனையால் கொல்ல எண்ணினான். "நாம் இருவருக்குந் துணை வருவார் யாருமின்றி நாம் இருவர் மட்டும் நாளை விடியற்காலத்தே வேறோர் இடத்திற் போர் செய்வோம், வாரும்" என்று ஒருவனைக் கொண்டு ஏனாதிநாதருக்குச் சொல்லியனுப்பினான். அதுகேட்ட ஏனாதிநாதர், சுற்றத்தார் யாரும் அறியாதபடி அவன் குறித்த போர்க்களத்திற் சென்று அவனுடைய வரவை எதிர்பார்த்து நின்றார். தீங்கு குறித்து அழைத்த தீயோனாகிய அதிசூரன், 'திருநீறு தாங்கிய நெற்றியினரை எவ்விடத்தும் கொல்லாத இயல்புடையார் ஏனாதிநாதர்' என அறிந்து முன் எப்பொழுதுமே திருநீறிடாத அவன், நெற்றி நிறைய வெண்ணீறு பூசி நெஞ்சத்து வஞ்சனையாகிய கறுப்பினை உட்கொண்டு வாளும் கேடகமும் தாங்கி தான் குறித்த இடத்திற்குப் போனான். அங்கு நின்ற ஏனாதி நாதரைக் கண்டு அவரை அணுகும் வரை தனது நெற்றியை கேடயத்தால் மறைத்துக் கொண்டு அவருக்கு முன்னே முடுகி நடந்தான். ஏனாதிநாதர் சமயந் தெரிந்து அவனை எதிர்த்துப் பொருத முற்பட்ட வேளையில், அதிசூரன் தன் முகத்தை மறைத்த கேடகத்தை சிறிது விலக்கினான். அப்பொழுது அவனது நெற்றியிலே திருநீற்றினைக் கண்ணுற்றார் ஏனாதிநாதர். கண்டபொழுதே 'கெட்டேன் இவர் சிவபெருமானுக்கு அடியவராகிவிட்டார். அதனால் இவர்தம் உள்ளக் குறிப்பின் வழியே நிற்பேன்' என்று தம் கையிலுள்ள வாளையும், கேடகத்தையும் நீக்கக் கருதினார். ஆயினும் ஆயுதம் இல்லாதவரைக் கொன்றார் என்ற பழி இவரை அடையாதிருத்தல் வேண்டும் என்று எண்ணி, வாளையும், பலகையையும் கையிற் பற்றியபடியே போர் செய்வார் போல் வாளுடன் எதிர் நின்றார். அந்நிலையில் முன்னே நின்ற தீவினையாளனாகிய அதிசூரன் தனது எண்ணத்தை எளிதில் நிறைவேற்றிக் கொண்டான். சிவபெருமான் ஏனாதிநாதருக்கு எதிரே தோன்றி, பகைவனுடைய கையிலுள்ள வாட்படையினால் பாசம் அறுத்த உயர்ந்த அன்பராகிய ஏனாதிநாதரை உடன்பிரியாப் பேறளித்து மறைந்தருளினார்.  
இவர் பெருமை அறிந்த அருப்புக்கோட்டை **பெ.சிவ.பெருமாள் நாடார்** 1901 ஆம் ஆண்டு **ஶ்ரீமத் ஏனாதிநாத நாயனார் திருமடாலயம்** நிறுவினார்.
# கண்ணப்ப நாயனார்

**கண்ணப்ப நாயனார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். திண்ணன் என்ற இயற்பெயரைக் கொண்ட இவர், வேடர் குலத்தில் பிறந்தவர், வேட்டை ஆடுவதில் சிறந்தவர். நாணன், காடன் என்ற நண்பர்களோடு வேட்டையாட சென்ற போது, திருக்காளத்தி மலையில் குடுமித்தேவர் என்ற சிவனின் ஒரு உருவமான வாயு லிங்கத்தினை கண்டார். அந்நாள் முதல் வாயில் சுவர்ணமுகி ஆற்றின் நீரை சுமந்து வந்து அபிசேகம் செய்தும், தலையில் சொருகி வந்த மலர்களாலும், இலைகளாலும் அர்ச்சனை செய்து, பக்குவப்பட்ட காட்டுப்பன்றி இறைச்சியைப் படைத்தும் வந்தார். இதைக்கண்டு ஆகம விதிப்படி குடுமித்தேவரை வணங்கும் சிவகோசரியார் எனும் பிராமணர் மனம் வருந்தி சிவனிடம் முறையிட்டார். கண்ணப்பரின் அன்பினை சிவகோசரியாருக்கு உணர்த்த திண்ணனார் வரும் வேளையில் அந்த சிவனின் ஒரு உருவமான வாயு லிங்கத்தி்ன் வலக்கண்ணில் குருதி வருமாறு செய்தார் சிவன். அதைக் கண்ட திண்ணனார், ஒரு பச்சிலை இட்டு மருத்துவம் பார்த்தார். அதன் பொழுதும் அடங்காத குருதியினை நிறுத்த, தன் கண்களில் ஒன்றினை அம்பினால் அகழ்ந்து அந்த வாயு இலிங்கத்தின் வலக்கண்ணிருக்கும் இடத்தில் இட்டார். வாயு இலிங்கத்தின் வலக்கண்ணில் வரும் குருதி நின்று, இடக்கண்ணில் குருதி வழியத்தொடங்கியது, திண்ணனார் தனது இடக்கண்ணையும் அகழ்ந்தெது வைப்பதற்கு முன், அந்த வாயு லிங்கத்தின் இடக்கண் இருக்கும் இடத்தினை தன் காலொன்றால் அடையாளம் செய்தார். பின் இடக்கண்ணை அகழ்ந்தெது அந்த வாயு இலிங்கத்தின் இடக்கண்ணிருக்கும் இடத்தில் இட்டார் மற்றும் இடகண்ணிலிருந்தும் குருதி வழிவது நின்றது மற்றும் அப்போது சிவன் *நில்லு கண்ணப்பா* என மும்முறை கூறி தடுத்தருளினார்.  
*"கலைமலிந்த சீர்நம்பி கண்ணப்பர்" என்று* சுந்தரமூர்த்தி நாயானாரும், "*நாளாறில் கண்ணிடந்து அப்ப வல்லேன் அல்லன்"* என பட்டினத்தாரும் கண்ணப்பரை குறிப்பிடுகின்றனர். மேலும் மாணிக்கவாசகர் தனது திருவாசகம் - திருக்கோத்தும்பி பகுதியில் "கண்ணப்பன் ஒப்பதோர் அன்பின்மை கண்டபின் என்னப்பன் என்னையும் ஆட்கொண்டருளினார்" என்று கூறுகிறார். அதாவது கண்ணப்பரின் அன்புக்கு ஒப்பாக அன்பு காட்ட இயலாத என்னையும் என்னப்பன் ஆட்கொண்டு அருளினார் என்று கூறுகிறார். இவ்வாறு பல்வேறு காலத்தில் பல்வேறு சிவனின் அடியார்கள் கண்ணப்பரின் அன்பினைப் பெரிதும் புகழ்ந்து பாடியுள்ளனர்.
# கண்ணப்ப நாயனார்

## வேடர் குல மைந்தன்

பொத்தப்பி நாட்டிலுள்ள ஓர் ஊர் உடுப்பூர் (முற்காலத்தில் தமிழ்நாட்டின் ஒரு பகுதியாகும்), இப்போது இது ஆந்திரப் பிரதேசத்திற்கு சொந்தமான இடம் ஆகும். இவ்வூரில் வேடுவ சாதியினர் வாழ்வர். இவர்களுள் அதிபதியாக நாகன் என்பவர் இருந்தார். நாகனாரின் மனைவியார் தவதத்தையார். இவ்விருவரும் முருகனை கும்பிட்டு ஓர் திண்ணிய ஆண் குழந்தையைப் பெற்றெடுத்தனர். அக்குழந்தைக்குத் திண்ணனார் என்ற நாமம் சூட்டி சீராட்டி பாராட்டி வளர்த்தனர். திண்ணனார் வளர் பிறை போல் வளர்ந்து பதினாறு வயதுப் பருவத்தை அடைந்தார். அவ்வேளை நாகனாரும் முதுமையுற்று முன்புப்போல் வேட்டைத் தொழிலாற்றும் வலிமையற்றவரானார். ஆதலால் தன் மைந்தனுக்கு உடைத்தோலும் சுரிகையும் அளித்து வேடுவ குல தலைவராக்கினார்.
# கண்ணப்ப நாயனார்

## அந்தணரின் அவதி

அன்று பகற்போதில் காளத்தி நாதரை அர்ச்சித்து வழிபட சிவகோசரியார் எனும் அந்தணர் பூசை திரவியங்களுடன் வந்தார். சாத்திரங்கள் கற்ற ஆசாரசீலரான அவ்வந்தணர் நித்தமும் சிவ லிங்கத்திற்கு ஆகம விதிப்படி பசும் நெய் பூசி, மணமிகு பூக்களோடு வில்வம் தூவி, தூயாடை கட்டி, எங்கும் மணங்கமழும் வண்ணம் வாசனை திரவியமிட்டு, நேரம் தவறாமல் பூசை செய்பவராக சிவனுக்கே தன்னை அர்பணித்து கொண்டவராக திகழ்ந்தார். சிவனாரின் சிறப்புகளுள் மெய்சிலிற்க வைப்பது யாதெனில், குணங்களில் இருவேறு துருவங்களாக யிருப்பவருங் சிவனாரால் ஆட்கொள்ளப்படுவதே.  
வந்தவர் காளத்தியப்பர் முன்னிலையில் கிடக்கும் இறைச்சி, எலும்புகள் என்பனவற்றைக் கண்டு திகைத்து கால்களை அகலமிதித்தபடியே நின்றார். மூன்று கால பூசைகாணுஞ் சிவ லிங்கத்திற் இரத்த நெடி கமகமக்க மாமிசத்துண்டுகள் வி்ல்வத்துடனிணைந்து விரவி கிடப்பதைக் கண்ட அவர் கடுஞ்சினம் கொண்டார். வேட்டுவச் சாதியினரே இவ்வேலையை செய்தனராதல் வேண்டும் என சோர்ந்தார்.  
பூசைக்கு நேரம் தாழ்கின்றதென்ற உணர்வு எழுந்ததும் இறைச்சி, எலும்பு என்பனவற்றை எடுத்து எறிந்து திருவலகு கொண்டு செருப்பு அடி, நாயடி என்பனவற்றையெல்லாம் மாற்றிய பின் சுவர்ணமுகி ஆற்றுக்கு சென்று நீராடினார். மீண்டு வந்து பழுது புகுந்து தீரப் பவித்திரமாம் செய்கை (பிராச்சித்தம்) செய்து ஆகம விதி முறைப்படியான பூசனை செய்து சென்றார்.
# கண்ணப்ப நாயனார்

## குடுமித்தேவருக்கு அன்பர் சுவை கண்ட ஊனமுது

இருள் பிரிய போதில் காட்டினுள் புகுந்த திண்ணனார் தாமறிந்த வேட்டைத் திறத்தால் வேறுவேறு மிருகமெல்லாம் கொன்று ஓரிடத்தில் சேர்த்து, வக்குவன வக்குவித்து, கோலினிற் கோர்த்து, தீயினில் காய்ச்சி, தேக்கிலை கல்லையில் சேர்த்தார். அதில் தேனும் பிழிந்து கலந்தார். முன்போன்றே பள்ளி தாமமும் வாய்க்கலசத்து மஞ்சனமும், ஊனமுதமுமாய் காளத்தியப்பரிடம் விரைந்து வந்தார். 'இது முன்னையிலும் நன்று; நானும் சுவை கண்டேன்; தேனும் கலந்தது; தித்திக்கும்' என மொழிந்து திருவமுது செய்வித்தார்.  
இவ்வண்ணம் பகல் வேட்டையாடி இனிய செய்கை செய்வதும் இரவில் கண்ணுறங்காது காவல் புரிவதுமாகத் திண்ணப்பர் இருந்தனர். ஆகம முறைப்படி பூசனை புரிந்து சிவகோசாரியார் ஒழுகினார். நாணன், காடன் என்போர் சென்று சொன்ன சொற்கேட்டு ஆறாக் கவலையுடன் வந்த நாகனாரும், கிளையினரும் முயலும் வகையெல்லாம் முயன்றும் தம் கருத்து வாராமற் கைவிட்டு சென்றனர்.